stanford-oval/wikipedia huggingface dataset:
Möller

Möller tai Møller on muun muassa seuraavien henkilöiden sukunimi:
Adolf Möller (1877–1968), saksalainen soutaja
Aksel Møller (1906–1958), tanskalainen poliitikko
Allan Möller (s. 1923), suomalainen jalkapalloilija
Alma Möller (s. 1961), islantilainen lääkäri, Islannin terveysjohtaja
Andreas Möller (s. 1967), saksalainen jalkapalloilija
Anders Pape Møller (s. 1953), tanskalainen evoluutiobiologi
Axel Möller (1830–1896), ruotsalainen tähtitieteilijä
Birgit Möller (1898–1945), suomenruotsalainen kirjailija ja kääntäjä
Bjarke Møller (s. 1985), tanskalainen jääkiekkoilija
Carl Möller (1857–1933), ruotsalainen arkkitehti
Carl Gustaf Möller (1888–1969), suomalainen juristi, oikeuskansleri 1950–1955, Frans Oskar Möllerin poika
Christian Møller (1904–1980), tanskalainen kemisti ja fyysikko, jonka mukaan on nimetty Møllerin sironta
Frans Oskar Möller (1851–1924), suomalainen tuomari, Raahen pormestari 1883, Kuopion pormestari 1883–1906, valtiopäivämies, varatuomari ja laamanni
Grethe Fenger Møller (s. 1941), tanskalainen poliitikko ja ministeri
Gunna Möller (1913–1988), ruotsinsuomalainen taidemaalari
Gustaf Möller (s. 1941), suomalainen oikeusneuvos
Gösta Möller (1920–2009), suomalainen tuubansoittaja
Heli Möller (s. 1951), suomalainen kaupunginjohtaja
Henrik Møller (s. 1965), tanskalainen sosiaalidemokraattinen poliitikko
Irmgard Möller (s. 1947), saksalainen terroristi, Punaisen armeijakunnan jäsen
Knud Möller (1919–1993), Yleisradion kommentaattori ja kirjeenvaihtaja
Kristian Möller (s. 1948), suomalainen markkinoinnin professori
Kristján L. Möller (s. 1953), islantilainen poliitikko ja ministeri
Kristofer Möller (s. 1968), suomalainen näyttelijä
Liam Möller (s. 2004), suomalainen jalkapalloilija
Maria Möller (s. 1965), ruotsalainen laulaja, näyttelijä, koomikko ja imitoija
Marianne Möller (s. 1945), suomalainen dramaturgi ja kulttuurialan konsultti
Mærsk Mc-Kinney Møller (1913–2012), tanskalainen liikemies ja miljardööri
Oscar Möller (s. 1989), ruotsalainen jääkiekkoilija
Oskar Möller (1880–1971), suomalainen oikeusneuvos, korkeimman oikeuden presidentti 1945–1950, Frans Oskar Möllerin poika
Per Stig Møller (s. 1942), tanskalainen poliitikko ja ministeri
Peter Møller (1793–1869), norjalainen apteekkari
Petri Möller (s. 1964), suomalainen laulaja
Samuel Möller (1743–1815), suomalainen everstiluutnantti
Sylvi Möller (1908–1996), suomalainen arkistohoitaja ja historioitsija
Silke Möller (s. 1964), saksalainen pikajuoksija
Stefan Möller (s. 1962), RadioMedian toimitusjohtaja
Thure Möller (1859–1937), suomalainen lääkäri ja anatomian tutkija
Valdemar Møller (1885–1947), tanskalainen näyttelijä.
cadiaN (oik. Casper Møller), (s. 1995), tanskalainen elektronisen urheilun ammattilainen
Kuvitteellisia henkilöitä

N P. Möller, kiinteistönhoitaja ruotsalaisessa televisiosarjassa N.P. Möller, fastighetsskötare
Väinö Raatikainen

Väinö Antti Raatikainen (30. marraskuuta 1888 Hanko – 11. maaliskuuta 1958) oli suomalainen toimittaja.
Väinö Raatikainen pääsi ylioppilaaksi 1908. Hän opiskeli sitten ajoittain yliopistossa ja toimi kotiopettajana. Hän oli 1916 Länsi-Uusimaa-lehden toimittajana ja 1917–1918 Salmetar-lehden päätoimittajana. Tämän jälkeen Raatikainen oli SOK:n pikakirjoittajana 1919–1923 ja Oy Mediaatorin saksan- ja ruotsinkielen kirjeenvaihtajana Helsingissä 1923. Hän toimi sitten Keskipohjanmaa-lehden  toimitussihteerinä 1923–1924 ja Keskisuomalainen-lehden toimitussihteerinä 1925–1926. Hän muutti sitten Turkuun ja toimi Uusi Aura-lehden ulkomaan ja talousosaston toimittajana 1927–1930. Vuosina 1931–1936 Raatikainen oli Suomen Leipuriliiton asiamiehenä ja sihteerinä sekä Leipuri-lehden vastaavana toimittajana Helsingissä. Sen jälkeen hän oli virkailijana ja vapaana sanomalehtimiehenä Helsingissä.
WBL

WBL voi olla
Women's Professional Basketball League, vuosina 1978–81 toiminut ensimmäinen yhdysvaltalainen naisten ammattilaiskoripalloliiga
World Basketball League, pohjoisamerikkalainen vuosina 1988-92 toiminut ammattilaiskoripalloliiga
Detroitilaisen WWJ-radioaseman entinen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WBL”, voi hakea sivunnimihaulla, laajalla sivunnimihaulla tai tekstihaulla.
My Policeman

| My Policeman |
| --- | --- |

Ohjaaja:  Michael Grandage
Käsikirjoittaja:  Ron Nyswaner
Perustuu:  Bethan Robertsin samannimiseen romaaniin
Tuottaja:   Greg Berlanti  Sarah Schechter  Robbie Rogers  Cora Palfrey  Philip Herd 
Säveltäjä:  Steven Price
Kuvaaja:  Ben Davis
Leikkaaja:  Chris Dickens
Tuotantosuunnittelija:  Maria Djurkovic
Pukusuunnittelija:  Annie Symons
Pääosat:   Harry Styles  Emma Corrin  David Dawson  Gina McKee  Linus Roache  Rupert Everett 
Valmistustiedot
Valmistusmaa:  Yhdysvallat
Tuotantoyhtiö:  Amazon Studios
Ensi-ilta:   2022-09-1111. syyskuuta 2022  
Kesto:  113 minuuttia
Alkuperäiskieli:  englanti
Aiheesta muualla
Virallinen sivusto
IMDb
AllMovie
Infobox OKNimi-testi OK: 
My Policeman on vuonna 2022 ensi-iltansa saanut rakkauselokuva, jonka on ohjannut Michael Grandage. Elokuva perustuu vuonna 2012 julkaistuun Bethan Robertsin kirjoittamaan samannimiseen romaaniin. Pääosissa esiintyvät Harry Styles, Emma Corrin, Gina McKee, Linus Roache, David Dawson, ja Rupert Everett.
Elokuva ensiesitettiin Toronton elokuvajuhlissa 11. syyskuuta 2022. Elokuva julkaistiin Yhdysvalloissa 21. lokakuuta 2022 ja maailmanlaajuisesti 4. marraskuuta 2022.
Juoni

1950-luvun Brightonissa, Englannissa, konstaapelina työskentelevä homoseksuaali Tom Burgess tapaa opettajatar Marion Taylorin. Marion rakastuu Tomiin välittömästi, ja he menevät naimisiin Tomin ollessa yhtä aikaa salaa parisuhteessa heidän yhteisen ystävänsä, museokuraattori Patrick Hazlewoodin kanssa. Miesten yhteinen salaisuus on tuhota kaikkien kolmen osapuolen elämät.
Näyttelijät

| 0 | 1 | 2 |
| --- | --- | --- |
|  Harry Styles  | … |  Tom Burgess nuorena   |
|  Emma Corrin  | … |  Marion Taylor nuorena   |
|  David Dawson  | … |  Patrick Hazlewood nuorena   |
|  Gina McKee  | … |  Marion Taylor   |
|  Linus Roache  | … |  Tom Burgess   |
|  Rupert Everett  | … |  Patrick Hazlewood   |
Aiheesta muualla

My Policeman Toronto International Film Festival – TIFF. Viitattu 20.12.2022. (englanniksi)
Bradshaw, Peter: My Policeman review – poignant tale of a love triangle inspired by EM Forster’s own The Guardian.  20.10.2022. Viitattu 20.12.2022. (englanniksi)
My Policeman (2022) Review The Film Magazine.  13.11.2022. Viitattu 20.12.2022. (englanniksi)
Leston, Ryan: My Policeman Review IGN.  29.10.2022. Viitattu 20.12.2022. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:My Policeman (film)
Käännös suomeksi
Värialkanna

| Värialkanna |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Boraginales
Heimo::  Lemmikkikasvit Boraginaceae
Suku::  Alkannat Alkanna
Laji::  tinctoria
Kaksiosainen nimi
 Alkanna tinctoria  (L.) Tausch 
Katso myös
   Värialkanna Wikispeciesissä   Värialkanna Commonsissa 
Infobox OKNimi-testi OK: 
Värialkanna eli alkanna (Alkanna tinctoria) on värjäykseen käytettävä kasvi. Se kasvaa luonnonvaraisena Välimeren ympäristössä sekä Unkarissa ja Turkissa. Sitä myös viljellään värjäystarkoitukseen.
Alkanna on noin 30 cm korkea pieni pensas tai varpu, jonka lehdet ovat karhean nukan peitossa.
Alkannan juurista tehdään väriainetta alkanniini, jota on käytetty laajasti sekä tekstiilien että muun muassa puun, rasvojen ja elintarvikkeiden värjäämiseen.
Watson (tekoäly)

Watsonin varhainen prototyyppi vuodelta 2011.
Watson Jeopardyn kilpailijana.
Watson on IBM:n kehittämä tekoäly. Se on nimetty IBM:n perustajan Thomas J. Watsonin mukaan. Sitä on kehitetty David Ferruccin johdolla vuodesta 2007. Vuoteen 2014 mennessä IBM oli sijoittanut Watsonin kehittämiseen ja kaupallistamiseen miljardi dollaria.
Watson on opetettu ymmärtämään ihmisten käyttämää luonnollista kieltä, ja päättelemään vastauksia annettuihin kysymyksiin.
Watson osallistui vuonna 2011 yhdysvaltalaiseen Jeopardy-visailuohjelmaan, jossa se kilpaili kolmessa erikoisjaksossa vastustajinaan kaksi ohjelman historian menestyksekkäintä kilpailijaa, Ken Jennings ja Brad Rutter. Jaksot sisälsivät yhteensä kaksi Jeopardy-peliä, jotka Watson voitti kummatkin selvästi. Se hallitsi pelejä ajoittain mielin määrin, vaikka tekikin muutamia helppoja virheitä, kuten toisti toisen kilpailijan antaman väärän vastauksen tai ehdotti Torontoa vastaukseksi kysymykseen, jossa kysyttiin Yhdysvaltain kaupunkia. Watson keräsi peleissä yhteensä 77 147 dollaria, kun taas Jennings keräsi 24 000 ja Rutter 21 600 dollaria. Watson sai voitostaan miljoonan dollarin palkkion, jonka IBM lahjoitti World Visionille ja World Community Gridille. Jeopardy-voiton jälkeen IBM on markkinoinut Watsonia terveydenhuollon sovelluksiin ja yritysten käyttöön pilvipalveluun yhdistettynä.
Vuonna 2015 IBM ilmoitti yrityskaupasta, jonka tarkoituksena oli parantaa Watsonin kykyä analysoida lääketieteellisiä kuvia.
Kullankaivaja Goldcorp soveltaa Watsonia kultaesiintymien ennustamiseen. Tuote on nimeltään IBM Exploration with Watson.
Campbell ja Toyota ovat käyttäneet Watsonia mainontaan.
WBFSH

World Breeding Federation for Sport Horses (WBFSH) on kansainvälinen urheiluhevosten kantakirjojen keskusjärjestö, jonka jäseninä on etupäässä erilaisia puoliverikantakirjoja. WBFSH pyrkii edistämään urheiluhevosten jalostusta monin eri keinoin.
WBFSH seuraa jäsenkantakirjojensa menestystä kilpaurheilussa toimien siinä yhteistyössä kansainvälisen ratsastajainliiton Fédération équestre internationalen (FEI) kanssa, joka hallinnoi yleisimpiä kilparatsastusurheilun lajeja ja tilastoi ratsukoiden kisamenestyksen. WBFSH puolestaan toimittaa näihin perustuen tilastoja sekä kantakirjojen keskinäisestä menestyksestä että yksittäisten jalostusoriiden jälkeläisten menestykseen perustuvan sijoituksen eri lajeissa.
Vuodesta 1992 WBFSH on järjestänyt vuosittain kv-mestaruuskisan jäsenkantakirjojensa parhaille nuorille hevosille koulu-, este- ja kenttäratsastuksessa.
Yhdessä WBFSH ja FEI ovat pystyneet tehokkaasti tukemaan erilaisia hevosten identifiointiin ja terveydenhuoltoon liittyviä muutoksia, kuten hevoskohtaisen tunnistenumeron, UELN:n, käyttöönottoa ja rokotuskäytäntöjen yhtenäistämistä.
Lisäksi WBFSH toimii aktiivisesti hevosjalostukseen ja sen tutkimukseen sekä tautiriskien vähentämiseen liittyvissä asioissa monin eri tavoin. WBFSH on esimerkiksi saanut aikaan ohjeistuksen pakastesperman laadulle ja käytännöille, johon sen jäsenkantakirjat ovat sitoutuneet. Se pyrkii myös luomaan standardit hevosten röntgentutkimuksiin.
Vsevolods Zeļonijs

| Mitalit | Mitalit | Mitalit |  |
| --- | --- | --- | --- |
|  Vsevolods Zeļonijs vuonna 2019. |  Vsevolods Zeļonijs vuonna 2019. |  Vsevolods Zeļonijs vuonna 2019. |  |
Maa:   Latvia
Miesten judo
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | 73 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 1997 | 71 kg |  |
Vsevolods Zeļonijs (s. 24. helmikuuta 1973 Riika) on latvialainen judoka ja olympiamitalisti. Zeļonijs saavutti hopeaa Sydneyn olympialaisissa 2000 73 kg sarjassa. Hän on kilpaillut Sydneyn lisäksi kolmissa olympialaisissa, kun hän oli mukana ensimmäisen kerran Barcelonassa 1992, jolloin jäi sijalle 24. Ateenassa 2004 hän hävisi ensimmäisen ottelun. Pekingissä 2008 hän sijoittui sijalle 21 hävittyään ensimmäisen ottelun. Zeļonijsilla on myös yksi MM-pronssi vuodelta 1997.
Väinö Päiviö

Väinö Johannes Päiviö (sukunimi aik. Andersén; 2. heinäkuuta 1880 Kotka – 11. heinäkuuta 1925) oli suomalainen konttoripäällikkö ja kirjailija.
Päiviö toimi Helsingin Sanomien konttoripäällikkönä ja vuonna 1910 hänet valittiin 1. tammikuuta 1911 toimintansa aloittaneen Rautatiekirjakauppa Oy:n ensimmäiseksi toimitusjohtajaksi.
Päiviö julkaisi muutamia kirjanpidon oppaita sekä siirtolaisaiheisen kertomuskokoelman nimimerkillä Buster Brown. Hän oli Eino Leinon ystävä ja tuki runoilijaa myös taloudellisesti.
Teoksia

Nimimerkillä Buster Brown:
Yli Atlannin : siirtolaisjassen jutelmia.     V. Kososen kustannusliike, Helsinki 1915
Omalla nimellä:
Kirjanpito : lyhyt opas yhdenkertaisessa ja kahdenkertaisessa kirjanpidossa 1.    Tekijä, Helsinki 1907
Säännöt uudenaikaiseen kaksinkertaiseen kirjanpitoon.    Tekijä, Helsinki 1907
Amerikalaisia kirjanpitotapoja : opas liikemiehille ja kirjanpitäjille : uusimpien amerikalaisten lähteiden mukaan.    Yrjö Weilin, Helsinki 1908
Vtoraja Liga

| Vtoraja Liga |
| --- | --- |
Laji:  jääkiekko
Maa(t):   Venäjä
Lopetettu:  2009
Joukkueita:  18
Ylempi taso:  Vysšaja Liga Pervaja Liga
Vtoraja Liga (ven. Вторая лига, "kakkosliiga") oli Venäjän jääkiekon neljäs sarjataso. Liiga oli jaettu keskiseen ja Uralin divisioonaan.
Vtoraja Liga oli neuvostoaikana maan kolmas sarjataso. Neuvostoliiton kaaduttua Venäjällä perustettiin Vysšaja Liga, mistä tuli uusi toinen sarjataso ja neuvostoaikaiset alemmat sarjat putosivat pykälän alemmas.
Väestöpyramidi

Angolan väestöpyramidi on tyypillinen kehittyvälle maalle.
Väestöpyramidit voidaan jakaa neljään tyyppiin esimerkiksi näin: kasvava pyramidi, hidastuneen kasvun pyramidi, pysähtynyt pyramidi ja pienenevä pyramidi jokaiselle väestöllisen muuntumisen asteelle.
Väestöpyramidi tai ikäpyramidi on usein pyramidin muotoinen diagrammi, jolla havainnollistetaan väestön ikärakennetta ja sukupuolijakaumaa. Väestöpyramidi on pareittainen vaakapalkkikaavio, jossa väestön määrä kuvataan x-akselilla ja ikä y-akselilla. Vasemmanpuoleiset palkit kuvaavat miesten määrää ja oikeanpuoleiset naisten määrää esimerkiksi viiden ikävuoden ryhmissä. Sukupuolijakauma voidaan esittää numeromääräisenä tai prosentteina. Väestöpyramidit auttavat ymmärtämään väestön rakennetta, sillä niissä esitetään kuvallisesti useita väestön piirteitä samanaikaisesti.
Väestöpyramidit voidaan jakaa muotonsa mukaan kolmeen tai neljään eri tyyppiin:
Kasvava pyramidi tarkoittaa, että lapsia syntyy paljon, vanhojen ihmisten osuus on pieni ja väestö kasvaa. Kasvava pydamidi on siten tyypillinen korkean hedelmällisyyden maille ja pyramidin muotoisena tyypillisin esimerkki väestöpyramidista. Monien kehittyvien maiden väestöpyramidi on kasvava, sillä korkeasta hedelmällisyydestä huolimatta elinolosuhteet ovat vaikeat ja elinajanodote lyhyt.
Tasapainoinen pyramidi tarkoittaa, että väestö on kasvanut hitaasti jonkin aikaa. Siinä on vähitellen tasoittuvia painaumia ja pullistumia, eikä se ole enää juuri pyramidin muotoinen.
Pysähtyneen pyramidin pohja on jo kapea ja kaikkia ikäryhmiä, aivan vanhimpia lukuun ottamatta, on suunnilleen saman verran. Tällainen pyramidi on tyypillinen esimerkiksi Ruotsin kaltaisille maille, joissa hedelmällisyysluku on matala mutta pysynyt tasapainoisena ja elämänlaatu on hyvä.
Pienenevä pyramidi tarkoittaa, että vanhentuneen väestön osuus on suuri, lapsia on vähän ja väestö pienenee.
Väestöpyramideista voi yleensä huomata, että ikääntyneiden naisten määrä on suurempi kuin ikääntyneiden miesten. Vaikka poikia syntyy kaikissa populaatioissa hieman tyttöjä enemmän, miesten kuolleisuus on suurempi ja pitkään ikään selviytyneitä naisia on siten enemmän.
Valtioiden mittakaavassa esimerkiksi lamat tai nälänhädät voivat näkyä pyramideissa painaumina, sillä lapsia syntyy vähemmän. Sitä vastoin esimerkiksi länsimaissa toisen maailmansodan jälkeiset suuret ikäluokat näkyvät väestöpyramidissa pullistumana. Pyramideja analysoimalla voidaan saada väestön kehityksestä tietoja, joita esimerkiksi hallitukset käyttävät tehdessään yhteiskuntaan vaikuttavia päätöksiä.
Aiheesta muualla

Kuvia tai muita tiedostoja aiheesta väestöpyramidi Wikimedia Commonsissa
Population Pyramids of the World: 1950–2050
Wendell Wyatt

Wendell Wyatt vuonna 1965.
Wendell Wyatt (15. kesäkuuta 1917 – 28. tammikuuta 2009) oli yhdysvaltalainen lakimies ja republikaanisen puolueen poliitikko. Hän istui vuosina 1964–1975 Yhdysvaltain edustajainhuoneen jäsenenä Oregonin ensimmäisestä vaalipiiristä.
Wyatt syntyi Eugenessa, Oregonissa, ja muutti perheineen Portlandiin, jossa hän valmistui Jefferson High Schoolista vuonna 1935. Valmistuttuaan Oregonin yliopistosta 1941 hän palveli vuosina 1942–1946 Yhdysvaltain merijalkaväessä.
Wyatt tuli valituksi kongressiin alun perin erikoisäänestyksellä, joka järjestettiin A. Walter Norbladin kuoleman johdosta. Wyatt ei asettunut uudelleen ehdolle enää vuoden 1974 vaaleissa, vaan aloitti vuonna 1975 työt Schwabe, Williamson & Wyatt -lakifirmalle. Hän jäi sittemmin eläkkeelle ja kuoli Portlandissa 91-vuotiaana.
Mladá Boleslav

| Mladá Boleslav |
| --- | --- |
 Mladá Boleslavin linna
 lippu:  vaakuna
 Mladá Boleslav
 Koordinaatit: 50°24′45″N, 14°54′16″E 
Valtio:  Tšekki
Lääni:  Keski-Böömi
Piirikunta:  Mladá Boleslav
Perustettu:  974
Hallinto:  
 – Pormestari:  Raduan Nwelati
Pinta-ala:  
 – Kokonaispinta-ala:  28,9 km²
Korkeus:  241 m
Väkiluku (2020)  (arvio):  44 740
 – Väestötiheys:  1 548 as./km²
Aikavyöhyke:  UTC+1
 – Kesäaika:  UTC+2
 
 www.mb-net.cz 
Infobox OKVirheellinen NIMI-arvo: 
Mladá Boleslav (saks. Jungbunzlau) on Tšekin tasavallassa Keski-Böömin läänissä sijaitseva kaupunki. Se sijaitsee Iserjoen varrella noin 50 kilometrin päässä pääkaupunki Prahasta. Vuoden 2020 arvion mukaan kaupungissa asui 44 740 asukasta.
Kaupungin perusti 900-luvulla ruhtinas Boleslav II. Nimitys Mladá merkitsee nuorta, erotukseksi vanhasta Boleslavista, eli Stará Boleslavista.
Kuuluisa keihäänheittäjä Jan Železný on kotoisin kaupungista. Kaupunki on Vantaan ystävyyskaupunki. Mladá Boleslavissa sijaitsee myös Tšekin suurimman autonvalmistajan Škodan tehdas ja museo.
Ystävyyskaupungit

Mladá Boleslavin ystävyyskaupunkeja ovat:
Vantaa (Suomi)
Dieburg (Saksa)
Pezinok (Slovakia)
Aiheesta muualla

Kuvia tai muita tiedostoja aiheesta Mladá Boleslav Wikimedia Commonsissa
Wendenhorn

Wendenhorn
| --- | --- |
Sijainti:  Bern / Uri,  Sveitsi
Vuoristo:  Urin Alpit
Korkeus merenpinnasta:  3 023 m
Prominenssi:  311  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Wendenhorn on Urin Alpeilla, Sveitsissä, Wassenin ja Innertkirchenin kuntien rajalla sijaitseva 3 023 metriä korkea vuori.
Motörizer

| Motörizer Motörhead |
| --- | --- | --- |

Studioalbumin tiedot
 Äänitetty : talvi–kevät 2008
 Julkaistu:  26. elokuuta 2008  29. elokuuta 2008  1. syyskuuta 2008
 Tuottaja(t): Cameron Webb
 Tyylilaji: heavy metal
 Kesto: 38.55
 Levy-yhtiö: Steamhammer
Listasijoitukset
  9.  82.
Motörheadin muut julkaisut
| Better Motörhead than Dead: Live at Hammersmith 2007 | Motörizer 2008 | The Wörld is Yours 2010 |
Motörizer on heavy metal -yhtye Motörheadin 19. studioalbumi, joka julkaistiin 1. syyskuuta 2008.
Albumi nousi Yhdysvalloissa Billboard 200 -listan sijalle 82. Suomessa se ylsi virallisen albumilistan sijalle 9.
Kappaleet

Runaround Man – 2.57
(Teach You How To) Sing the Blues – 3.03
When the Eagle Screams – 3.44
Rock Out – 2.08
One Short Life – 4.05
Buried Alive – 3.12
English Rose – 3.37
Back on the Chain – 3.24
Heroes – 4.59
Time is Right – 3.14
The Thousand Names of God – 4.33
Kokoonpano

Lemmy Kilmister – laulu, basso
Phil Campbell – kitara, taustalaulu
Mikkey Dee – rummut
Arviot

Allmusic:
Desibeli.net:
Dome.fi:
Imperiumi.net: 7.5/10
Metacritic: 63/100
Pitchfork: 7.2/10
Rumba: positiivinen
Soundi:
Aiheesta muualla

Motörizer Discogsissa. (englanniksi)
Albumi Motörizer Encyclopaedia Metallum -sivustolla (englanniksi)
Motörhead
| --- | --- |
Studioalbumit:   Motörhead  Overkill  Bomber  On Parole  Ace of Spades  Iron Fist  Another Perfect Day  Orgasmatron  Rock ’n’ Roll  1916  March ör Die  Bastards  Sacrifice  Overnight Sensation  Snake Bite Love  We Are Motörhead  Hammered  Inferno  Kiss of Death  Motörizer  The Wörld Is Yours  Aftershock  Bad Magic 
Livealbumit:   No Sleep ’til Hammersmith  Nö Sleep at All  The Birthday Party  Live At Brixton '87  Everything Louder Than Everyone Else  Live At Brixton Academy The Complete Concert  Better Motörhead Than Dead  The Wörld is Ours - Vol 1 Everywhere Further Than Everyplace Else  The Wörld is Ours - Vol 2 Anyplace Crazy As Anywhere Else  Clean Your Clock  Live At The Montreux Jazz Festival 
Kokoelmat:   No Remorse  Anthology  Meltdown  All the Aces  The Best of Motörhead  Protect the Innocent  Deaf Forever: The Best of Motörhead  The Best Of  Over The Top – The Rarities  Tear Ya Down: The Rarities  Hellraiser: Best of the Epic Years  The Essential Motörhead  You'll Get Yours: The Best of Motörhead  Under Cöver 
Boksisetit:   Stone Deaf Forever!  End of the Wörld  1979 
Singlet:   Leaving Here  Motörhead  Louie Louie  Overkill  No Class  Bomber  Ace of Spades  The Train Kept A-Rollin (live)  Motörhead (live)  Iron Fist  Go to Hell  I Got Mine  Shine  Killed By Death  Deaf Forever  Eat The Rich  Ace of Spades (live)  The One To Sing The Blues  Hellraiser  Don't Let Daddy Kiss Me  Born To Raise Hell  I Don't Believe a Word  God Save the Queen  The Game  Whorehouse Blues  We Are Motörhead  Kingdom of the Worm  Rock Out  Get Back in Line  I Know How to Die  Crying Shame  Thunder & Lightning / Electricity  Ace of Spades' (uusintapainos)  Get Back in Line  Bullet In Your Brain 
EP:t:   The Golden Years: Live EP  Beer Drinkers and Heil Raisers  St. Valentine's Day Massagre  Stand by Your Man  92 Tour EP  Enter Sandman EP 
Videografia:   Live in Toronto  The Birthday Party (video)  Another Perfect Day EP  Deaf Not Blind  1916 Live...Everything Louder than Everything Else  The Best of Motörhead  25 & Alive Boneshaker  Motörhead EP  The Best of Motörhead  Special Edition EP  Classic Albums: Motörhead – Ace of Spades  Stage Fright 
Musiikkivideot:   Motörhead  Overkill  No Class  Capricorn  Bomber  Dead Men Tell No Tales  Poison  Ace of Spades  The Chase is Better than the Catch  Please Don't Touch  Iron Fist  One Track Mind  Shine  I Got Mine  Killed by Death  Eat the Rich  I'm So Bad (Baby I Don't Care)  I Ain't No Nice Guy  Hellraiser  Burner  Born to Raise Hell  Sacrifice  I Don't Believe a Word  God Save the Queen  Brave New World  Whorehouse Blues  Be My Baby  Rock Out  Get Back in Line  I Know How to Die  Heartbreaker  Lost Woman Blues  Electricity  When the Sky Comes Looking for You  Bullet In Your Brain
Väinö Pärnänen

Väinö Johannes Pärnänen (14. marraskuuta 1887 Kitee – 19. tammikuuta 1957 Helsinki) oli suomalainen kirjailija.
Teoksia

Virta vetää : romaani.  Karisto 1949
Runon kultaista Karjalaa, toimituskunta Aleksanteri Aava, Simo Härkönen, Väinö Pärnänen, Toivo Rasilainen.    Karjalan liitto, Helsinki 1950
Viipurilaista teatterielämää : Viipurin työväen teatteri – Viipurin kaupunginteatteri 1898–1945.    Tammi 1950
Mölndal

Mölndalin myllykylä
Näkymä Safjälletiltä Mölndaliin.
Mölndal on samannimisen Mölndalin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Mölndal ei enää muodosta omaa taajamaansa, vaan se on kasvanut yhteen Göteborgin taajaman kanssa. Mölndal oli 1970-luvun alun kuntauudistukseen asti kaupunki.
Mölndal sijaitsee Göteborgin ja Malmön välisen rautatien varressa. Myös Eurooppatie E6 kulkee kaupungin halki. Göteborgin raitiovaunulinja 4 kulkee Mölndalin kaupunkiin Göteborgista.
Kaupungin nimi tulee vanhasta ruotsinkielisestä sanasta, joka tarkoittaa myllylaaksoa. Kvarnbyssä on pitkä ja kapea koski, johon rakennettu vesiturbiini toimi Mölndalin varhaisen teollistumisen vauhdittajana. Nykyisin siellä on biotieteisiin keskittyvää elinkeinoelämää, muun muassa Astra Zenecan tutkimuskeskus, joka työllistää yli 3 100 henkeä. Alueella, joka sijaitsee suhteellisen lähellä Göteborgin yliopiston teknologiapuistoa, toimii useita muita lääkkeisiin ja biotekniikkaan keskittyneitä yrityksiä.
Mölndalin nähtävyyksiin kuuluu museoitu vanha ruukki Kvarnbyssä, kaupunginmuseo ja Gunnebon linna. Kunnassa sijaitsee myös Ruotsin toiseksi suurin ravirata Åby, jossa vierailee yli 160 000 katsojaa vuosittain.
Media

Paikallislehti Mölndals-Posten ilmestyy paperisena torstaisin.